እሥረኛው በሞት ተቀጣ
ዩናይትድ ስቴትስ በ17 ዓመታት ውስጥ ለመጀመሪያ ጊዜ፣ እሥረኛን በሞት ቀጣች። የሃገሪቱ ጠቅላይ ፍ/ቤት፣ አንድ የታችኛው ፍርድ ቤት ትዕዛዝን 5በ4 ድምፅ ዛሬ ከሻረ በኋላ ነው፣ የሞት ቅጣቱ የተፈፀመው።የታችኛው ፍ/ቤት፣ በያዝናው ሳምንት እንዲፈፀሙ ታቅደው የነበሩት፣ ሦስት የሞት ቅጣቶችና ለመጭው ሳምንት፣ ቀጠሮ የተያዘላቸው የሞት ቅጣቶች እንዲዘገዩ ነበር ያዘዘው።በሞት የመቅጣቱ ዘዴ፣ ሰዎች ጭካኔ በተመላበት ሁኔታ እንዳይቀጡ የሚያዘውን፣ የህገ-መንግሥት አንቅጽ ይጥስ እንደሆን ለማየት፣ ፍርድ ቤቶች በቂ ጊዜ እንዲኖራቸው በሚል ነበር፣ አንድ የፌዴራል ፍርድ ቤት ያዘገየው።ጠቅላይ ፍርድ ቤቱ ዛሬ ይህን ውሳኔ ከሻረ በኋላ፣ ዛሬ በሞት የተቀጣው እስረኛ ዳንኤል ለዊስ ሊ የተባለ ሲሆን፣ እአአ በ1996 የ8 ዓመት ዕድሜ ልጅ የምትገኝበት፣ ሦስት አባላት ያሉት ቤተሰብን በመግደል የተፈረደበት ሰው ነበር።